(Ministru kabineta

2015.gada \_\_.\_\_\_\_\_\_\_\_\_

rīkojums Nr.\_\_)

**Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plāns**

**2015.-2020.gadam**

Rīga, 2015

**Lietotie saīsinājumi**

|  |  |
| --- | --- |
| ES  EK | Eiropas Savienība  Eiropas Komisija |
| ESF | Eiropas Sociālais fonds |
| TM | Tieslietu ministrija |
| TA  VTEB  ĢP  IeM  VP | Tiesu administrācija  Valsts tiesu ekspertīžu birojs  Latvijas Republikas Ģenerālprokuratūra  Iekšlietu ministrija  Valsts policija |
| LTMC | Nodibinājums „Latvijas Tiesnešu mācību centrs” |
| LZTIP | Latvijas Zvērinātu tiesu izpildītāju padome |
| LZAP | Latvijas Zvērinātu advokātu padome |
| LZNP | Latvijas Zvērinātu notāru padome |
| IKT  ADR | Informācijas un komunikāciju tehnoloģijas  alternatīva domstarpību risināšana |
| pamatnostādnes 2009-2015  plāns | politikas plānošanas dokuments  „Tiesu iekārtas attīstības pamatnostādnes  2009.-2015.gadam”  politikas plānošanas dokuments „Tiesu varas  un tiesībaizsardzības iestāžu darbinieku  cilvēkresursu kapacitātes stiprināšanas  un kompetenču attīstīšanas plāns  2015.-2020.gadam” |

**I. Ievads (kopsavilkums)**

Ministru kabinets 2009.gada 7.oktobrī (rīkojuma Nr.685; prot. Nr.67 55.§)) apstiprināja nozīmīgu tiesu varas politikas attīstības pamatdokumentu - pamatnostādnes 2009‑2015, kuru mērķis ir nodrošināt tiesisku, efektīvu, kvalitatīvu un sabiedrības vajadzībām atbilstošu tiesu iekārtas darbību, sekmējot tādu tiesu varas pamatvērtību realizāciju kā neatkarīga, pieejama tiesa un efektīva tiesas procesa norise sapratīgā termiņā.

Minētā mērķa sasniegšanai pamatnostādnēs ir nostiprināti seši rīcības virzieni: tiesu pieejamības veicināšana, tiesu infrastruktūras un pārvaldības attīstīšana, cilvēkresursu attīstības veicināšana tiesu varā, tiesu noslodzes samazināšana un izlīdzināšana, tiesu varas neatkarības sekmēšana un zemesgrāmatu procesa efektivizēšana.

Īstenojot pamatnostādnēs 2009-2015 minēto politikas apakšmērķos paredzētos uzdevumus, būtiski nav izpildīti uzdevumi, kas saistīti ar cilvēkresursu kapacitātēs celšanu tiesu varā.

Daļēji izpildītie vai neizpildītie uzdevumi saistīti ar dažādiem objektīviem iemesliem, tajā skaitā ekonomisko situāciju valstī un pieejamo finanšu līdzekļu apjomu minēto uzdevumu izpildei.

Cilvēkresursu attīstībai tiesu varā jau pamatnostādnēs 2009-2015 kā galvenais mērķis noteikts kompetentu personu piesaiste darbam tiesās un zemesgrāmatu nodaļās, t.sk., plānoti pasākumi tiesu varā nodarbināto personu motivācijas un regulārai kompetences līmeņa celšanai, paredzēts nodrošināt efektīvu tiesneša amata kandidātu atlases un stažēšanās procesu, ieviest tiesnešu kvalifikācijas un darba rezultātu regulāru novērtēšanu, stiprināt tiesneša palīga institūtu u.c.

Lai gan ir radīts pietiekams un kvalitatīvs juridiskais pamats tiesnešu un arī prokuroru (no 2014.gada 1.janvāra saskaņā ar Prokuratūras likuma Pārejas noteikumu 16.punktu darbojas jauna prokuroru profesionālās darbības novērtēšanas sistēma, kuras ietvaros, tāpat kā tiesnešiem, regulāri (ne retāk kā reizi piecos gados) tiek novērtēta prokuroru profesionālā darbība) profesionālās kvalifikācijas paaugstināšanai un tiesnešu un prokuroru motivācijai paaugstināt profesionālo kvalifikāciju, tomēr lai nodrošinātu šī uzdevuma izpildi, ir nepieciešams atbalsts tiesu un tiesībaizsardzības iestāžu darbinieku[[1]](#footnote-2) apmācību organizēšanai.

Viens no būtiskiem un joprojām neatrisinātajiem jautājumiem attiecībā uz cilvēkresursu attīstību tiesu varā dēļ finanšu līdzekļu trūkuma ir saistīts ar vienota un ilgtermiņa apmācību modeļa, tajā skaitā, starpdisciplināro apmācību modeļa trūkumu tiesu varai un tiesībaizsardzības iestādēm. Profesionālās pilnveides pasākumiem ir jāvelta būtiska uzmanība, un sistēmā strādājošiem ir nemitīgi jāpilnveido savas profesionālās zināšanas un iemaņas.

**Tiesiska valsts, kurā pastāv kompetenta tiesu vara, spēj piesaistīt ilgtspējīgas investīcijas, kas cita starpā veicina arī tautsaimniecības izaugsmi. Ņemot vērā pašreizējo sabiedrisko un saimniecisko attiecību intensitāti, pieaug arī nepieciešamība pēc zināšanu paplašināšanas. Stiprinot tiesu varas un tiesībaizsardzības iestāžu darbinieku[[2]](#footnote-3) profesionālo kvalifikāciju, tiks veicināta stipra, kompetenta un neatkarīga tiesu vara un tiesībaizsardzības iestādes, kas ir tiesiskas valsts stūrakmens.**

Ņemot vērā minēto, izstrādāts Plāns tiesu varas un tiesībaizsardzības iestāžu darbinieku cilvēkresursu kapacitātes stiprināšanai un kompetenču attīstīšanai.

Plāna izstrādes laikā sasaistē ar pamatnostādnēm 2009.-2015.gadam un citiem nacionāla līmeņa plānošanas dokumentiem un ES līmeņa rosinātām iniciatīvām (skat. Plāna pielikumu Nr. 1) ir identificēti problēmjautājumi un indikatīvi iezīmēti iespējamie risinājumi un uzdevumi cilvēkresursu kapacitātes celšanai tiesu varā un tiesībaizsardzības iestādēs, kas nav vispār pildīti vai tikuši izpildīti nepilnīgi.

Plāns ietver uzdevumus un veicamos pasākumus četros galvenajos rīcības virzienos:

1. Plānveidīga tiesu varas un tiesībaizsardzības iestāžu darbinieku nepieciešamo zināšanu, prasmju un iemaņu nodrošināšana;
2. Efektīva cilvēkresursu izmantošana;
3. Tiesu noslodzes jautājuma risināšana, veicinot alternatīvo domstarpību risināšanas (ADR) veidu izmantošanu;
4. Uz pētījumiem un izvērtējumu balstīta politikas īstenošana un cilvēkresursu attīstības plānošana.

Pamatnostādnēs „Intelektuālā īpašuma tiesību aizsardzības un nodrošināšanas pamatnostādnes 2014. – 2018. gadam” paredzētās atsevišķās apmācības un pētījumi intelektuālā īpašuma tiesību aizsardzības jomā, kā arī pamatnostādņu projektā „Korupcijas novēršanas un apkarošanas pamatnostādnes 2014.-2020.gadam” paredzēti uzdevumi apmācību un kvalifikācijas celšanas jomās netiek iekļauti plānā paredzēto aktivitāšu plānā.

**II. PLĀNA MĒRĶIS, RĪCĪBAS VIRZIENI UN UZDEVUMI**

**Plāns izstrādāts, lai īstenotu cilvēkresursu kapacitātes stiprināšanu tiesu varā, tādejādi nodrošinot ātrāku, kvalitatīvāku lietu izskatīšanu komercdarbības vides uzlabošanas sekmēšanai.**

Ar ES fonda finansējuma saņemšanu plānots pilnveidot tiesu varas un tiesībaizsardzības iestāžu darbinieku kvalifikācijas paaugstināšanas sistēmas modeli un saturu, izstrādājot un ieviešot apmācību programmas, kas balstītas uz jaunākajiem zinātnes sasniegumiem tiesību nozarē un starptautisko normatīvo dokumentu piemērošanas praksi, vienlaikus nodrošinot personības attīstību, pilnveidojot profesionālo meistarību atbilstoši konkrētās profesijas prasībām, kā arī īpašu uzmanību pievēršot tiesu un tiesībsargājošo institūciju personāla kompetences paaugstināšanai komercdarbības vides uzlabošanas sekmēšanai.

**1.rīcības virziens Plānveidīga tiesu varas un tiesībaizsardzības iestāžu darbinieku nepieciešamo zināšanu, prasmju un iemaņu nodrošināšana[[3]](#footnote-4)**

1. Pilnveidot apmācību saturu, programmas un apmācību institucionālo modeli, izstrādājot e-apmācību modeli, individualizējot prasmju un zināšanu novērtējumu, radot mācību programmu individualizācijas līmeni, ieviešot starpdisciplināru pieeju apmācību programmu plānošanā un īstenošanā starp tiesu varu un tiesībaizsardzības iestādēm, izstrādāt ilglaicīgu un stabilu mācību stratēģiju un nodrošināt secīgu, nepārtrauktu mācību procesu, tādejādi veicinot tiesnešu un tiesībaizsardzības iestāžu darbinieku kompetences celšanu (skat. 1., 2., 3., 4., 5., 7., 8., 9., 11. uzdevumu);
2. Izstrādāt rokasgrāmatas, veicinot jauno tiesas un tiesu sistēmai piederīgo darbinieku kompetences līmeni un atvieglojot pienākumu izpildes uzsākšanu (skat. 10., 13.uzdevumu);
3. Apkopot un publicēt judikatūru un vienotas tiesas prakses piemērus, lai nodrošinātu vienveidīgu tiesu praksi (skat.6. un 12. uzdevumu);
4. Nodrošināt tiesnešu pieredzes apmaiņas vizītes, apgūstot citu ES dalībvalstu tiesnešu prasmes un veicinot vienotu ES tiesību izpratnes veidošanos (skat.14.uzdevumu).

**2.rīcības virziens Efektīva cilvēkresursu izmantošana[[4]](#footnote-5)**

1. pārskatīt tiesnešu amata kandidātu atlases kārtību, samazinot vakantās tiesneša amata vietas ilgumu, individualizēt tiesneša amata kandidāta apmācības stažēšanās laikā, nodrošinot tiesneša mentora institūta ieviešanu, nodrošinot nesen amatā ieceltā tiesneša turpmāku socializāciju un ievadīšanu tiesneša darbā (skat. 15., 16., 17.uzdevumu);
2. nodrošināt tiesas iestādes vadības uzlabošanas pasākumus (skat.18.uzdevumu);
3. izveidot ES tiesību konsultantu amata vietas (skat.19.uzdevumu);
4. pārskatīt tiesneša palīga tiesības, pienākumus un atbildību (skat.20.uzdevumu);
5. veicināt tiesnešu iesaisti sadarbības tīklā nacionālā un Eiropas līmenī (skat.21.uzdevumu).

**3.rīcības virziens Tiesu noslodzes jautājumu risināšana, veicinot alternatīvo domstarpību risināšanas (ADR) veidu izmantošanu[[5]](#footnote-6)**

1. Veicināt tiesnešu izpratni par ADR (skat.22., 23.uzdevumu).

**4.rīcības virziens Uz pētījumiem un izvērtējumu balstīta politikas īstenošana un cilvēkresursu attīstības plānošana[[6]](#footnote-7)**

1. Celt tiesu varas prestižu sabiedrībā (skat.24., 25.uzdevumu);
2. Veikt pētījumus par tiesu sistēmas darbību, lai veicinātu tiesas kā pakalpojumu sniedzēja darbības ērtumu un vienkāršumu ikvienam tiesas klientam, kā arī novēršot fragmentārismu attiecībā uz kāda konkrēta viena vai atsevišķu dažu jautājumu noskaidrošanu pētījumos, kā rezultātā bieži vien veiktie grozījumi normatīvajos aktos ir bez visaptveroša ex-antes novērtējuma, ko varētu sniegt pētījums, kā arī pamatā netiek veikts ex-post novērtējums, kurā varētu secināt ieviesto grozījumu efektivitāti (skat.26., 27., 28., 29., 30., 31., 32.uzdevumu);
3. Apzināt sabiedrības viedokli par tiesu sistēmu, tādejādi apzinot tiesu sistēmas politikas izstrādes virzienus (skat.33.uzdevumu).

**III Veicamie uzdevumi**

|  |  |  |  |  |  |  |  |
| --- | --- | --- | --- | --- | --- | --- | --- |
| **Plāna mērķis** | | **Īstenot cilvēkresursu kapacitātes stiprināšanu tiesu varā, tādejādi nodrošinot ātrāku, kvalitatīvāku lietu izskatīšanu komercdarbības vides uzlabošanas sekmēšanai.** | | | | | |
| **Politikas rezultāts/-i** | | 1. **Veicināta sabiedrības uzticēšanās tiesu varai (Sabiedrības daļas, kas pilnībā vai daļēji uzticas tiesām, īpatsvars (%): 2020.gadā- 50);** 2. **Celta tiesnešu un tiesas darbinieku kompetence (Atcelto tiesas lēmumu īpatsvars (procesuālo pārkāpumu dēļ)(%): 2020.gadā-1);** 3. **Uzlabotas tiesiskās sadarbības, svešvalodu, IKT prasmes, izpratne par tiesu ekspertīžu jomu, ES tiesībām, cilvēktiesībām (Tiesību aktiem atbilstošu tiesiskās palīdzības lūgumu skaita īpatsvars no kopējā tiesiskās palīdzības lūgumu skaita (%): 2020.gadā- 95);** 4. **Efektivizēts kvalitatīvu cilvēkresursu piesaistes process tiesu varai (Vakantas tiesneša amata vietas ilgums rajona (pilsētas) tiesās: 2020.gadā- 4 mēneši) ;** 5. **Veicināta ADR veidu izmantošana un izpratne par tiem (tiesās izskatāmo strīdu izbeigšana izmantojot mediāciju, no tiesām kopējā mediācijai nodoto lietu skaita (%): 2020.gadā - 10).** | | | | | |
| Nr. P.k. | **Uzdevums** | **Darbības rezultāts** | | **Rezultatīvais rādītājs** | **Atbildīgā institūcija** | **Līdzatbildīgās institūcijas** | **Izpildes termiņš\***  **(pusgads)** |
| **Plānveidīgi nodrošināt tiesu varas un tiesībaizsardzības iestāžu darbiniekiem nepieciešamās zināšanas, prasmes un iemaņas, izveidojot pastāvīgas uz vajadzībām bāzētas apmācību programmas, veicot pētījumus, izdodot rokasgrāmatas, dodoties apmaiņas braucienos u.tml.;** | | | | | | | |
| 1 | Tiesnešu, izmeklētāju, prokuroru apmācību modeļa institucionālā pilnveidošana (t.sk. e-apmācību vides pilnveide, tiešsaistes apmācības, reģionālās apmācības, specializētās apmācības utml.) | Paaugstinot tiesnešu un tiesu darbinieku kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Profesionālo kompetenci paaugstinājušo tiesnešu skaits:  2020.gadā - 580 personas. | | TM | LTMC  IeM  ĢP  TA | 2018.gada 2.pusgads |
| Samazinājies civillietu izskatīšanas ilgums pirmās instances tiesās un apelācijas tiesās: 2020.gadā (%) – 5.  Profesionālo kompetenci paaugstinājušo izmeklētāju skaits: 2020.gadā – Valsts policijā 150 personas un Valsts robežsardzē 15 personas. | |
| 2 | Apmācību programmas izstrādes, tās satura pilnveidošana starpdisciplināro apmācību nodrošināšanas kontekstā | Tiesnešu, izmeklētāju, prokuroru, zvērinātu tiesu izpildītāju, zvērinātu notāru, zvērinātu advokātu, sertificētu mediatoru, šķīrējtiesnešu un maksātnespējas administratoru mācībās ieviests starpdisciplināro mācību princips | Starpdisciplināru apmācību programmu skaits: 2020.gadā - 3 | | TM | LTMC  TA  IeM  ĢP  LZTIP  LZNP  LZAP  KNAB | Regulāri līdz 2020.gadam |
| 3 | Svešvalodu apmācība un to nostiprināšana praksē | Celta tiesnešu kompetence | Tiesnešu skaits, kas sekmīgi nokārtojuši juridisko svešvalodu (ES oficiālo valodu angļu, franču vai vācu valodu) mācības (% no tiesnešu kopējā skaita): 2020.gadā -30. | | TM | TA  LTMC  IeM  ĢP | Regulāri līdz 2020.gadam |
| 4 | Apmācība starptautiskā tiesiskā sadarbībā | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Tiesnešu un tiesas darbinieku skaits, kas piedalījušās apmācībās:  2020.gadā- 1900.  Profesionālo kompetenci paaugstinājušo izmeklētāju skaits: 2020.gadā – Valsts policijā 150 personas un Valsts robežsardzē 10 personas. | | TM | TA  LTMC | Regulāri līdz 2020.gadam |
| 5 | Apmācība par ES tiesību un cilvēktiesību jautājumiem | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Tiesnešu un tiesas darbinieku skaits, kas piedalījušās apmācībās:  2020.gadā – 700.  Profesionālo kompetenci paaugstinājušo izmeklētāju skaits: 2020.gadā – Valsts policijā 150 personas un Valsts robežsardzē 10 personas. | | TM | TA  LTMC | Regulāri līdz 2020.gadam |
| 6 | Judikatūras un vienotas tiesu prakses apkopošana un publicēšana | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Judikatūras un vienotās tiesu prakses apkopojumu skaits:  2020.gadā- 5. | | Augstākā tiesa | TM  TA | 2018.gada 2.pusgads |
| 7 | IKT apmācību programmas pilnveide | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pilnveidoto IKT apmācību programmu skaits:  2020.gadā- 3. | | TM | TA  LTMC | Regulāri līdz 2020.gadam |
| 8 | Prokuroru profesionālās apmācības ar amata pienākumu izpildi saistītos jautājumos | Celta prokuroru kompetence | Prokuroru skaits, kas piedalījušās apmācībās:  2020.gadā- 500. | | ĢP | LTMC | Regulāri līdz 2020.gadam |
| 9 | Tiesu ekspertu apmācības procesuālajos un praktiskajos jautājumos, kas saistīti ar tiesu ekspertīžu veikšanu | Celta tiesu ekspertu kompetence | Tiesu ekspertu skaits, kas piedalījušās apmācībās:  2020.gadā – 200.  Profesionālo kompetenci paaugstinājušo ekspertu skaits: 2020.gadā – Valsts policijā 250 personas un Valsts robežsardzē 10 personas. | | VTEB  (TA) | LTMC | Regulāri līdz 2020.gadam |
| 10 | Rokasgrāmatas izstrāde izmeklētājiem, prokuroriem, tiesnešiem par tiesu ekspertīzes praktiskajiem jautājumiem | Celta tiesnešu, tiesas darbinieku, izmeklētāju un prokuroru kompetence | Izstrādāto rokasgrāmatu skaits: 2020.gadā – 1. | | VTEB | TM  TA  IeM  ĢP | 2018.gada 2.pusgads |
| 11 | Apmācības par tiesu ekspertīžu rezultātu interpretēšanu | Celta tiesnešu, tiesas darbinieku, izmeklētāju un prokuroru kompetence | Tiesu varas un tiesībaizsardzības iestāžu un tiesu sistēmai piederīgo skaits, kas piedalījušās apmācībās:  2020.gadā- 500. | | TM | TA  LTMC  IeM  ĢP | Regulāri līdz 2020.gadam |
| 12 | Pētījumu un tiesu prakses apkopojumi par tiesvedības kvalitātes vadības sistēmu | Celta tiesnešu, tiesas darbinieku, izmeklētāju un prokuroru kompetence | Veikto pētījumu un tiesu prakses apkopojumu skaits:  2020.gadā - 10. | | TM | TA | Regulāri līdz 2020.gadam |
| 13 | Rokasgrāmatu izstrāde kā rakstāmi spriedumi, tiesas procesa vadīšana/jaunā tiesneša un tiesas darbinieka rokasgrāmata u.tml. | Celta tiesnešu, tiesas darbinieku, izmeklētāju un prokuroru kompetence | Izstrādāto rokasgrāmatu skaits:  2020.gadā- 3. | | TM | TA | 2019.gada 1.pusgads |
| 14 | Pieredzes apmaiņas nodrošināšana | Celta tiesnešu, tiesas darbinieku, izmeklētāju un prokuroru kompetence | Pieredzes apmaiņas braucienu skaits: 2020.gadā – 10. | | TM | TA | Regulāri līdz 2020.gadam |
| Nr. P.k. | **Uzdevums** | **Darbības rezultāts** | **Rezultatīvais rādītājs** | | **Atbildīgā institūcija** | **Līdzatbildīgās institūcijas** | **Izpildes termiņš\***  **(ceturksnis)** |
| **Efektīva cilvēkresursu izmantošana** | | | | | | | |
| 15 | Efektīva tiesnešu amata kandidātu atlases un iecelšanas tiesneša amatā procedūra, lai samazinātu laiku, kurā tiesa strādā nepilnā sastāvā | Efektivizēts kvalitatīvu cilvēkresursu piesaistes process tiesu varai | Vakantas tiesnešu amata vietas ilgums rajona (pilsētas) tiesā: 2020.gadā- 4 mēneši. | | TM | TA  LTMC | 2018.gada 1.pusgads |
| 16 | Tiesneša amata kandidātu un jauno tiesnešu individualizētas apmācības, efektīvāk pievēršoties konkrētās personas apmācību vajadzībām un uzlabojot apmācību procesa kvalitāti, ieviešot tiesneša amata kandidāta vai jaunā tiesneša darbaudzinātāja (mentora) institūtu apmācību procesā | Efektivizēts kvalitatīvu cilvēkresursu piesaistes process tiesu varai | Atcelto tiesas nolēmumu īpatsvars (procesuālo pārkāpumu dēļ %): 2020.gadā – 1. | | TM | TA  LTMC | Regulāri līdz 2020.gadam |
| 17 | Tiesnešu mentoru (darbaudzinātāju) grupas izveide, kuri tiek sagatavoti darbam ar jaunajiem kolēģiem, kā arī tiek izveidota mācību programmas, kas ir vērsta uz mentoru prasmju un zināšanu pilnveidošanu | Efektivizēts kvalitatīvu cilvēkresursu piesaistes process tiesu varai | Tiesnešu mentoru (darbaudzinātāju) skaits:  2020.gadā – 35. | | TM | TA  LTMC | Regulāri līdz 2020.gadam |
| 18 | Tiesu priekšsēdētāju apmācības vadības jautājumos, lai nodrošinātu efektīvu tiesas iestādes vadību | Celta tiesnešu kompetence | Tiesas priekšsēdētāju skaits, kas piedalījušās apmācībās:  2020.gadā- 35. | | TM | TA | Regulāri līdz 2020.gadam |
| 19 | ES tiesību konsultanta amata ieviešana, kura pienākumos ietilptu sniegt atbildes uz uzdotajiem jautājumiem par ES tiesībām, izpētītu attiecīgo ES tiesību jautājumu vai judikatūru, vai arī sniegt cita veida atbalstu tiesnešiem ES tiesību jautājumos | Celta tiesnešu, tiesas darbinieku, izmeklētāju un prokuroru kompetence | ES tiesību konsultanta amata vietu skaits:  2020.gadā- 35. | | TM | TA | 2019.gada 2.pusgads |
| 20 | Tiesneša palīga tiesību, pienākumu un atbildības pārskatīšana | Efektivizēts kvalitatīvu cilvēkresursu piesaistes process tiesu varai | Atbalstīto likumprojektu grozījumiem likumā „Par tiesu varu”: 2020.gadā -1. | | TM | TA | 2018.gada 1.pusgads |
| 21 | Tiesnešu iesaistes veicināšana tiesnešu sadarbības tīklā nacionālā un Eiropas līmenī, nodrošinot atbilstošas sagatavošanās apmācības | Celta tiesnešu kompetence | Apmācībās piedalījušos tiesnešu skaits:  2020.gadā – 290. | | TM | TA  LTMC | Regulāri līdz 2020.gadam |
| Nr. P.k. | **Pasākums** | **Darbības rezultāts** | **Rezultatīvais rādītājs** | | **Atbildīgā institūcija** | **Līdzatbildīgās institūcijas** | **Izpildes termiņš\***  **(ceturksnis)** |
| **Tiesu noslodzes jautājumu risināšana, veicinot alternatīvo domstarpību risināšanas (ADR) veidu izmantošanu** | | | | | | | |
| 22 | Veicināt tiesnešu izpratni par mediāciju | Celta tiesnešu, tiesas darbinieku kompetence | Tiesnešu un tiesu darbinieku skaits, kas piedalījušās apmācībās:  2020.gadā – 475. | | TM | TA  LTMC | Regulāri līdz 2020.gadam |
| 23 | Stiprināt vispārējās jurisdikcijas tiesu tiesnešu zināšanas par šķīrējtiesas procesu | Celta tiesnešu kompetence | Tiesnešu, kas piedalījušās apmācībās: 2020.gadā – 200. | | TM | TA  LTMC | Regulāri līdz 2020.gadam |
| Nr. P.k. | **Pasākums** | **Darbības rezultāts** | **Rezultatīvais rādītājs** | | **Atbildīgā institūcija** | **Līdzatbildīgās institūcijas** | **Izpildes termiņš\***  **(ceturksnis)** |
| **Uz pētījumiem un izvērtējumu balstīta politikas īstenošana un cilvēkresursu attīstības plānošana** | | | | | | | |
| 24 | Sabiedrības informēšanas pasākumi par tiesu darbu | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Sabiedrības daļas, kas pilnībā vai daļēji uzticas tiesām, īpatsvars (%):  2020.gadā – 50. | | TM |  | Regulāri līdz 2020.gadam |
| 25 | Pasākumi tiesu sistēmas lomas stiprināšanai | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Sabiedrības daļas, kas pilnībā vai daļēji uzticas tiesām, īpatsvars (%): 2020.gadā – 50. | | TM |  | Regulāri līdz 2020.gadam |
| 26 | Pētījumi par tiesu organizatorisko vadību | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pētījumu skaits: 2020.gadā – 1. | | TM |  | 2019.gada 1.pusgads |
| 27 | Pētījumi par Tieslietu padomes kapacitātes stiprināšanu | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pētījumu skaits: 2020.gadā – 1. | | TM | TA  Tieslietu padome | 2017.gada 3.ceturksnis |
| 28 | Pētījums par ECT praksi jautājumā par nosakāmo atlīdzinājuma apmēru | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pētījumu skaits: 2020.gadā – 1. | | TM | Latvijas pārstāvja Eiropas Cilvēktiesību institūcijās birojs | 2019.gada 2.ceturksnis |
| 29 | Pētījums par tiesu ekspertīžu izmantošanu tiesvedībā | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pētījumu skaits: 2020.gadā – 1. | | TM | VTEB  IeM | 2019.gada 1.pusgads |
| 30 | Pētījums par tiesu varas un tiesībaizsardzības iestāžu darbinieku apmācības iespējamajiem modeļiem | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pētījumu skaits: 2020.gadā -1. | | TM | TA  LTMC | 2018.gada 2.pusgads |
| 31 | Tiesu prakses pētījumu un apkopojumu konkrētās jomās sagatavošana, publicēšana un izplatīšana (piemēram, konkurences tiesību jomā, maksātnespējas, vides aizsardzības, būvniecības) | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pētījumu skaits: 2020.gadā -5. | | TM | Augstākā tiesa | Regulāri līdz 2020.gadam |
| 32 | Pētījumi par tiesvedības ilguma problemātiku un citās jomās | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Pētījumu skaits: 2020.gadā – 1. | | TM |  | 2019.gada 1.pusgads |
| 33 | Aptauja par sabiedrības uzticēšanos tiesām | Paaugstinot tiesu un tiesībsargājošo institūciju personāla kompetenci, veicināt ātrāku lietu izmeklēšanu un iztiesāšanu uzņēmējdarbības vides uzlabošanas sekmēšanai | Sabiedrības daļas, kas pilnībā vai daļēji uzticas tiesām, īpatsvars (%):  2020.gadā – 50. | | TM |  | Regulāri līdz 2020.gadam |

**IV Pasākumu izpildei pieejamais un papildus nepieciešamais finansējums un par pasākumu īstenošanu atbildīgās institūcijas**

Iepriekš aprakstīto problēmu risināšanai un izvirzīto uzdevumu ieviešanai plānots piesaistīt ESF līdzekļus. Kopējais tiesu varas un tiesībaizsardzības iestāžu darbinieku kapacitātes celšanai pieejamais indikatīvais finansējums ir 11 759 617 EUR, no kuriem 85% jeb 9 995 674 EUR veido ESF finansējums, bet 15% jeb 1 763 943 EUR ir nacionālais publiskais finansējums.

Papildus ESF valsts budžeta līdzfinansējumam, paredzēts saglabāt ikgadējo valsts budžeta finansējumu, ar kuru līdz šim ir tikušas nodrošinātas apmācības. Minētais finansējums tiks izmantots, lai iespēju robežās nodrošinātu ieviesto apmācību programmu ilgtspēju un turpinātību arī pēc ESF plānošanas termiņa beigām, piemēram, izstrādājot atbilstošas IKT sistēmas apmācību programmām elektroniskā vidē, kā arī veicot citus pasākumus.

Tāpat attiecīgām apmācību tēmām un pētījumiem tiks izstrādāti projekti un, ja attiecināms, piesaistīti līdzekļi no EK īpašajām programmām „Tiesiskums” un „Tiesības un pilsonība”, kā arī citiem nākotnē pieejamiem finanšu instrumentiem. Pašlaik nav informācijas par pieejamiem alternatīviem finanšu instrumentiem (piemēram, Norvēģijas finanšu instruments, Šveices programma), kas varētu tikt piesaistīti aktivitāšu īstenošanai un mērķu sasniegšanai laika periodā no 2014.-2020.gadam.

Ar ESF finansējumu plānots risināt visas aprakstītās problēmas, radot pamatu ilgtspējīgam tiesu varas un tiesībaizsardzības iestāžu kapacitātes celšanai. Savukārt ar nacionālo publisko finansējumu un ikgadējo valsts budžeta apmācībām paredzēto finansējumu paredzēts nodrošināt ieviesto aktivitāšu ilgtspēju un turpinātību arī pēc ESF plānošanas termiņa beigām, tādējādi uzturot un uzlabojot apmācību sistēmu.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Aktivitāte | NAP uzdevums | Kopējais finansējums | % | ES fondu līdz-finansējums | % | t.sk. ESF finansējums | % | t.sk. ERAF finansējums | % | Nacionālais publiskais finansējums | % |
|
|
| Tiesu sistēmas un tiesībsargājošo institūciju darbības un procesu uzlabošana un kapacitātes stiprināšana, t.sk. nodrošinot uzņēmējdarbību atbalstošas un investīcijām labvēlīgas tiesiskās vides izveidi Latvijā. Izmeklēšanas un operatīvo darbību veicošo institūciju materiāli tehniskās un analītiskās bāzes uzlabošana, starptautiskās sadarbības kapacitātes veicināšana” darbībai „Izstrādāt vienotu tiesībaizsardzības iestāžu darbinieku kvalifikācijas celšanas sistēmu, radot pamatu kvalitatīvai un savlaicīgai lietu izmeklēšanai un iztiesāšanai, tādējādi veicinot tautsaimniecības attīstību atbalstošu uzņēmējdarbības vidi, mazinot korupcijas riskus un nodrošinot ES finanšu līdzekļu likumīgu izmantošanu” | 158.uzd. | 11 759 617 EUR | 100% | 9 995 674 EUR | 85% | 9 995 674 EUR | 100% | 0 | 0% | 1 763 943 EUR | 15% |

**Indikatīvā finansējuma proporcionālais sadalījums atbilstoši rīcības virzieniem**

|  |  |
| --- | --- |
| **Rīcības virzieni** | **Nepieciešamais finansējums un tā avoti[[7]](#footnote-8)** |
| Plānveidīgi nodrošināt tiesu varas un tiesībaizsardzības iestāžu darbiniekiem nepieciešamās zināšanas, prasmes un iemaņas, izveidojot pastāvīgas uz vajadzībām bāzētas apmācību programmas, veicot pētījumus, izdodot rokasgrāmatas, dodoties apmaiņas braucienos u.tml.; | 5879808,5 EUR  (50% ESF un valsts budžeta finansējums) |
| Efektīva cilvēkresursu izmantošana | 1763942,55 EUR  (15% ESF un valsts budžeta finansējums) |
| Tiesu noslodzes jautājumu risināšana, veicinot alternatīvo domstarpību risināšanas (ADR) veidu izmantošanu | 587980,85 EUR  (5% ESF un valsts budžeta finansējums) |
| Uz pētījumiem un izvērtējumu balstīta politikas īstenošana un cilvēkresursu attīstības plānošana | 3527885,1 EUR  (30% ESF un valsts budžeta finansējums) |

**Plāna uzdevumu realizācijā iesaistītie partneri (mērķauditoriju profesionālās organizācijas un institūcijas):** tiesībaizsardzības iestāžu darbinieku kvalifikācijas paaugstināšanā kā partneri tiek piesaistītas atbildīgās institūcijas: TM, ĢP, IeM (VP), VTEB, izmeklēšanas iestādes, apmācības nodrošinoša organizācija, Augstākā tiesa un Tieslietu padome.

**Plāna realizācijas partneri:** ĢP, IeM, VTEB, Augstākā tiesa.

**Plāna uzdevumu realizācijai atbalstāmā mērķteritorija** – visa Latvija.

**ESF piešķirtā finansējuma administrators** – TA.

Tieslietu ministrs Dzintars Rasnačs

26.01.2015. 16:06

3369

I. Zača

67036830, [Inese.Zaca@tm.gov.lv](mailto:Inese.Zaca@tm.gov.lv)

K. Bajāre-Grīnberga

67036775, [Kintija.Bajare-Grinberga@tm.gov.lv](mailto:Kintija.Bajare-Grinberga@tm.gov.lv)

1. Šeit un turpmāk plānā ar vārdiem „tiesu un tiesībaizsardzības iestāžu darbinieki” tiek saprastas amatā ieceltas vai ievēlētas tiesībaizsardzības iestāžu amatpersonas, neatkarīgi no to juridiskā statusa, kas piesaistītas tiesu varas realizācijai Latvijā, proti, tiesneši, dažāda līmeņa izmeklētāji pirmstiesas procesā, specializēto struktūrvienību izmeklētāji pirmstiesas procesā, prokurori. Mērķauditorija aptver arī tiesu sistēmai piederīgās profesijas: zvērinātus tiesu izpildītājus, zvērinātus notārus, zvērinātus advokātus, maksātnespējas administratorus, šķīrējtiesnešus un sertificētus mediatorus. [↑](#footnote-ref-2)
2. Šeit un turpmāk Plānā ar vārdiem „tiesībaizsardzības iestāžu darbinieki” tiek saprasti gan ierēdņi, gan darbinieki, gan citas amatā ieceltas vai ievēlētas tiesībaizsardzības iestāžu amatpersonas, neatkarīgi no to juridiskā statusa, kas piesaistītas tiesu varas realizācijai Latvijā, proti, dažāda līmeņa izmeklētāji pirmstiesas procesā, specializēto struktūrvienību izmeklētāji pirmstiesas procesā, prokurori. Mērķauditorija aptver arī tiesu sistēmai piederīgās profesijas: zvērinātus tiesu izpildītājus, zvērinātus notārus, zvērinātus advokātus, maksātnespējas administratorus, šķīrējtiesnešus un sertificētus mediatorus. [↑](#footnote-ref-3)
3. Plašāka rīcības virziena „Plānveidīga tiesu varas un tiesībaizsardzības iestāžu darbinieku nepieciešamo zināšanu, prasmju un iemaņu nodrošināšana” konstatēto problēmu analīze atrodama plāna pielikumā [↑](#footnote-ref-4)
4. Plašāka rīcības virziena „Efektīva cilvēkresursu izmantošana” konstatēto problēmu analīze atrodama plāna pielikumā [↑](#footnote-ref-5)
5. Plašāka rīcības virziena „Tiesu noslodzes jautājumu risināšana, veicinot alternatīvo domstarpību risināšanas (ADR) veidu izmantošanu” konstatēto problēmu analīze atrodama plāna pielikumā [↑](#footnote-ref-6)
6. Plašāka rīcības virziena „Uz pētījumiem un izvērtējumu balstīta politikas īstenošana un cilvēkresursu attīstības plānošana” konstatēto problēmu analīze atrodama plāna pielikumā [↑](#footnote-ref-7)
7. Finansējuma apmērs tiks noteikts pēc iesaistīto mērķauditoriju personu apmācību un citu aktivitāšu precizēšanas un nepieciešamību apzināšanas šim nolūkam speciāli izveidotā darba grupā. [↑](#footnote-ref-8)